**Referat – styremøte SBK 03.04.25**

|  |  |  |  |
| --- | --- | --- | --- |
| **Til stede:** | | **Gorm Norstad, Tom Gjøs, Monika Bråten og Roar Johansen (referent)** | |
| **Forfall: Olav Erik Didriksen, Lars Helgesen, Per Rømoen** | | | |
| **Møte ble avholdt på Musikkhuset, Greåker fra 16:30-17:50** | | | |
| **Saksnr** | **Sak** | | **Diskusjon og beslutning** |
| 1 | Regnskap | | Resultatet så langt i 2025 er positivt, vi har godt oppmøte på spillekvelder og flere er trofaste med å sette klubben som mottaker av grasrotmidler.  Per setter opp 2024 regnskapet og budsjett 2025 til årsmøtet. |
| **2** | Videre planer for temabasert undervisning | | Godt oppmøte og gode tilbakemeldinger på de arrangement vi har hatt, det gir motivasjon for å holde flere temakvelder. Det er verdt å merke seg at Forbundet kjører nettbasert temaundervisning, så følg med her.  For nye tema å ta opp, så er det god hjelp med å se om det er noe ferdiglaget å bruke fra forbundet. Det å ha gode eksempler er det som er mest krevende å lage selv.  Gorm vurderer å kjøre et nytt tema i løpet av april eller tidlig mai.  Aktuelt tema: kravmeldinger kan være neste. Kommer tilbake til det, annonseres på klubbkvelder og på vår nettside. |
| **3** | Planer videre for sidepuljen | | Det blir 3 bord denne spillekvelden 3. april. Dette er positivt og vi fortsetter så lenge det er nok bord.  Men hva vi gjør i sommer blir opp til hva de aktuelle spillerne ønsker, og at de kommer. For ferske spillere som kan spille i hovedpuljen, bør det begrenses antall spill ved de bordene. Erfaringen fra siste spillekveld med å spille 3 spill i runden og 30 på kveld er for mye for ferske spillere.  Vi sjekker med noen fra sidepuljen for å få innspill på hva som fungerer opp hva som kreves for at de skal komme gjennom sommeren. |
| **4** | Status skolebridge sesong 2024/2025 inkludert veien videre | | Noen innspill fra Lars. Bare to igjen fra skolen. Det er krav om å stille helt lag for å dra til Stavanger. Men de to kunne tenke seg Lillehammer. Sjekker nærmere med Lars. |
| **5** | Kjøkkentjenesten | | God økning i kiosk salg, det følger av godt oppmøte på spillekvelder. Blir mere krevende med ubetjent kiosk, samt at det er andre oppgaver som savnes med det å ikke ha en dedikert kjøkkenhjelper. Styret drøftet saken og besluttet å ta inn Ronja igjen for å forbedre service, herunder å kreve inn spilleravgift og utdeling av slipper. Monica kan stå for innkjøp for å spare noe på varekostnader. Ronja har på forespørsel bekreftet interesse for å påta seg jobben, evt søsteren kan stille som vare ved enkelte anledninger. Kostnadene har vi økonomi til uten noen prisøkning. Har avklart med Monika at det blir søsteren Sofie som tar oppgaven. |
| **6** | Delegater til årsmøte i Kretsen onsdag 23.april | | Østfold og Follo bridgekrets har årsmøte den 23 april. Klubben vår har 3 stemmer. Så langt har Gorm og Tom mulighet til å, stille, andre kan gjerne melde sin interesse. Det er ingen begrensning i deltakelse fra klubbene.  Vi har ikke mottatt saksliste ennå. Men regnskap, budsjett og innstilling fra valg-komiteen er mottatt. |
| **7** | Turneringer i regi av SBK? | | Det kommer tidvis opp spørsmål om vi kan arrangere åpne turneringer. Tidligere år har vi hatt ildsjeler fra vår klubb og fra Fredrikstad som hver og i fellesskap har arrangert både parturneringer og lagturneringer. Eksempelvis FOSS var en relativt stor turnering før det dabbet av.  Styret i kretsen har signalisert mulighet for å støtte turneringer med økonomiske garantier om det er behov, men da må det settes opp forslag og søkes til kretsen.  Styret vurderer en turnering i en eller annen form, og medlemmer som ønsker å bidra eller har innspill kan ta kontakt med styret. |
| **8** | Jubileumstur | | Klubben er 80 år og det er kommet opp spørsmål om et mulig arrangement for å feire, gjerne i form av en båttur til Kiel eller Køben, eller f.eks. en overnattingstur til Tanumstrand. Det kan også være interesse for en lokal turnnering med etterfølgende fest lokalt. Vi lufter alternativer for klubbmedlemmer.  Vi hadde planer om tur som ble stoppet av pandemien, og etter det dabbet interessen. Vi registrerer stor interesse for Ski sitt arrangement med Kiel-tur.  Jan T sjekker mulighet for en tur med akseptabel pris og tid. |
| **9** | Årsmøte 10. april | | Styret gikk gjennom forberedelsene, herunder en komplett liste over valg. En siste gjennomgang tas med leder av valgkomiteen. |